Flyfoto av Groruddalen  Foto: C. Hill, 2010 
Linderud gård, 2008
Skansen Terrasse.jpgSkansen Terrasse
**Groruddalen** er fellesbetegnelse for Oslos nordøstre bydeler. Det kan avgrenses av Østmarka i øst, Gjelleråsmarka i nord, Lillomarka i vest, og en tenkt linje omtrent fra Bjerke via Økern til Bryn i sør. Omfattes stort sett av bydelene Bjerke, Alna, Grorud og Stovner.

Dalstrøket ligger i det tidligere Østre Aker sogn i Aker kommune og het tidligere Akersdalen. Inntil 1960 var Groruddalen betegnelsen på elvedalen fra Alnsjøen langs Alnaelva frem til Bryn. Navnet har også vært brukt om bakken fra Grorud stasjon opp til Grorud gård, og om bakken mellom Fossumbekken og Grorud stasjon. I 1960 foreslo redaktøren av Akers Avis/Groruddalen å bruke navnet *Groruddalen* om dalføret fra ringveien til bygrensen. 

Navnet har sammenheng med at Grorud lenge var det viktigste sentrum for befolkningen i deler av dalen. Grorud er et gammelt industritettsted, og der har det vært drevet både sagbruk, bergverk og tekstilproduksjon. Grorud fikk jernbanestasjon i 1854, skole i 1900 og kirke i 1902. Grorud var altså et sentrum for dalen på flere måter.

Bydeler
-------

Ammerudlia borettslag
Svarttjern på Romsås, 2008.
Fire av Oslos bydeler regnes til Groruddalen; Bjerke ligger i vest, Alna i sør, Grorud i nord og Stovner i øst.

Kommunikasjon
-------------

Vei- og baneforbindelser går hovedsakelig langs med dalen. T-banelinje 2, Furusetbanen og Europavei 6 går langs dalen i sør. I dalbunnen går Hovedbanen og Riksvei 163 Østre Aker vei. Nordsiden er betjent av T-banelinje 5, Grorudbanen og Riksvei 4 Trondheimsveien. Det er også vei- og bussforbindelser og som går på tvers av Groruddalen.

Befolkning og bebyggelse
------------------------

Gårdshus mellom høye blokker, på Rødtvet i Grorud bydel.
Groruddalen rommer flere drabantbyområder med høye og lave blokker, i tillegg til områder med småhus, rekkehus og villabebyggelse. Dalbunnen, og spesielt området rundt Alnabru er preget av industri og Jernbanens lagerområde.

Området har en befolkning på rundt 140 000 , altså mer enn hver femte Oslo-innbygger. Hovedtyngden av befolkningen bor i dalsidene mot nord og sør, mens befolkningstettheten i midten er noe lavere. En storstilt boligbygging på 1960- og 1970-tallet hevet folketallet og skapte om landbruks- og småindustrimorådene om til drabantbyer fra 1960-tallet. På alle kanter er Groruddalen omkranset av Oslomarka: Lillomarka og Østmarka. De fleste beboere har mindre enn 15 minutters gangavstand til skog – skiløyper, badevann og andre rekreasjonsmuligheter.

Sammen med Søndre Nordstrand, har Groruddalen høy andel innbyggere født i utlandet eller med foreldre født i utlandet. I enkelte strøk eller delbydeler ligger andelen innvandrere på mer enn 50 prosent.

I 2007 begynte Staten og Oslo kommune en felles satsing over ti år for å bedre miljøforhold samt levekår i Groruddalen. Dette tiltaket, kalt Groruddalssatsningen, ble videreført og skal vare fram til 2026 .

Historie
--------

### Eldre tider

Den tidligste bosetningen i området stammer sannsynligvis fra jernalderen: det finnes blant annet helleristninger på Furuset, tre skålgroper i Kristofer Robins vei 23, gravrøyser under Røverkollen på Romsås og på Stovner. Det har blitt drevet jordbruk i området i alle fall i fire tusen år eller mer. Området har i lange tider vært en viktig gjennomfartsåre for folk som skulle inn til Oslo, og for folk som skulle på pilegrimsreise til Nidaros. Andreas Holmsen daterer de 39 kjente gårdsnavnene i Groruddals-området til å være 14 fra middelalderen, 7 fra vikingtiden og 2 eldre. Svartedauden fór ille med Groruddalen: bare Bredtvet sto noenlunde vitalt igjen[].

Fra 1600-tallet av oppsto etter hvert en variert industri i Groruddalen. Den første var sagdrift langs Alna, fra 1700 bergverksdrift ved Alnsjøen. Steindrift, særlig av groruditt ble viktig særlig fra 1840-årene av. Både groruditten og teglverkene i Groruddalen har bidratt til byggingen av Oslo - og til byer på kontinentet.

### De første tettstedene

Mellomgården borettslag på Rødtvet.Den første litt mer bymessige bebyggelsen i Groruddalen kom rundt 1900, i tilknytning til jernbanestasjonene på Bryn og Grorud. Likevel fortsatte Groruddalen å være hovedsakelig et jordbruksområde i mange tiår: i 1950 var det fremdeles drift ved 40 gårder i området. Grorudbanen ble bygget i 1966 og forlenget til Vestli i 1975. Furusetbanen kom i 1970.

Flaen, Kalbakken, Grorud og Veitvet ble bebygd med blokker på 1950-tallet. På 1960-tallet ble Ammerud, Rødtvet, Tveita og Haugerud bebygget. De siste områdene som ble blokkbebyggelse var blant annet Stovner, Furuset, Romsås og Ellingsrud.

### Kulturminner

Det ble blant annet i forbindelse med Groruddalssatsingen arbeidet med å dokumentere, sette i stand og informere om Groruddalens mange kulturminner. Til godt ut i etterkrigstida var store deler av Groruddalen landbruksområder, og mange av de gamle gårdsbygningene er intakte. I tillegg er det mye industrielle kulturminner, og enkelte oldtidsfunn.

På Grorud ble det i 2012 åpnet et museum for formidling av steinhoggernes liv. Det ligger i de gamle arbeiderboligene i Grorudveien.

Galleri
-------

* Oslo nord og nordvest sett fra Kolsås, med litt av Groruddalen i bakgrunnen  Foto: C. Hill, 2007*Oslo nord og nordvest sett fra Kolsås, med litt av Groruddalen i bakgrunnen*  Foto: C. Hill, 2007
* Alnabru er et av de mer industrielle områdene i Groruddalen*Alnabru er et av de mer industrielle områdene i Groruddalen*
* Ammerud sett fra øst  Foto: C. Hill, 2007*Ammerud sett fra øst*  Foto: C. Hill, 2007
* Bydel Bjerke, med Linderud og Veitvet sett fra Kalbakken  Foto: C. Hill, 2007*Bydel Bjerke, med Linderud og Veitvet sett fra Kalbakken*  Foto: C. Hill, 2007
* Østre Aker vei, Riksvei 163, skjærer igjennom Groruddalen fra Økern til Høybråten  Foto: C. Hill, 2007*Østre Aker vei, Riksvei 163, skjærer igjennom Groruddalen fra Økern til Høybråten*  Foto: C. Hill, 2007
* Veitvet med utsikt til bydel Alna, og Veitvet skole nærmest.  Foto: John B. Larsen, 2007Veitvet med utsikt til bydel Alna, og Veitvet skole nærmest. *Foto: John B. Larsen, 2007*
* Grorudparken like etter åpning i 2013.Grorudparken like etter åpning i 2013.
* Scenen under GranittRock i 2010.  Foto: C. Hill, 2010Scenen under GranittRock i 2010.  Foto: C. Hill, 2010
* Greibanen på Rødtvet, 2013.Greibanen på Rødtvet, 2013.
* Kuben yrkesarena er plassert på Økern i Groruddalen.  Foto: Kuben yrkesarena, 2015Kuben yrkesarena er plassert på Økern i Groruddalen.  Foto: Kuben yrkesarena, 2015
* Furuset 1890Furuset 1890
* Furuset 2008Furuset 2008
* Alnaelva. Bildet er tatt på Alnabru. Foto: Torstein FrognerAlnaelva. Bildet er tatt på Alnabru. Foto: Torstein Frogner

Kjente groruddøler
------------------

 
* Mohammed Abdellaoue, fotballspiller
* Mustafa Abdellaoue, fotballspiller
* Tshawe Baqwa, musiker
* Tommy Berntsen, fotballspiller
* Tommy Lund, ishockeyspiller
* Jan Bøhler, politiker
* Odd Børretzen, forfatter og sanger
* Torgeir Bryn, basketballspiller
* Gene Dalby, lyriker
* Tom Egeland, forfatter
* Torgrim Eggen, forfatter
* Dagfinn Enerly, fotballspiller
* Pål Enger, billedkunstner og tyv
* Jostein Gaarder, forfatter
* Christer George, fotballspiller
* Erik Fosnes Hansen, forfatter
* Guri B. Hagen, forfatter
* Inger Hagerup, forfatter
* Iram Haq, skuespiller, filmskaper
* Anders Hoff, revyartist
* Daniel Fredheim Holm, fotballspiller
* Thomas Holm, fotballspiller
* Kim Holmen, fotballspiller
* Roy Jacobsen, forfatter
* Finn Kalvik, musiker
* Joshua King, fotballspiller
* Mike Kjølø, fotballspiller
* Trygve Lie, politiker
* Hilde Lyrån, skuespiller
* Kim Andre Madsen, fotballspiller
* Anne Marie Meyer, forfatter
* Stig Millehaugen, drapsmann
* Bjarte Myrhol, håndballspiller
* Tommy Nilsen, musiker
* Aham Okeke, sprinter
* Ezinne Okparaebo, sprinter
* Øystein Pettersen, langrennsløper
* Per Petterson, forfatter
* Ingvild H. Rishøi, forfatter
* Petter Salsten, ishockeyspiller
* Harmeet Singh, fotballspiller
* Bjørn «Botta» Skaare
* Jan Derek Sørensen, fotballspiller
* Mats Zuccarello, ishockeyspiller
* Martin «Don Martin» Raknerud
* Mala Wang-Naveen, forfatter og journalist
* Zeshan Shakar, forfatter
* Sofian Benzaim, sanger
* Maria Navarro Skaranger, forfatter
* Marius Müller, artist

Fotnoter
--------

1. ↑  (no) «Groruddalen» i *Store norske leksikon*
2. ↑  Heide, Eivind (1980). *Groruddalen*. Oslo: Tiden. s. 11.
3. ↑  Heide, Eivind (1980). *Groruddalen*. Tiden. s. 199.
4. ↑  Groruddalen i SNL[*død lenke*]
5. ↑  "Oslo får drabantbyer" på Norgeshistorie[*død lenke*]
6. ↑  Innvandreres demografi og levekår, SSB[*død lenke*]
7. ↑  Innvandreres demografi og levekår, SSB[*død lenke*]
8. ↑  Om Groruddalssatsningen, Oslo kommune
9. ↑  Thuesen 1980:25
10. ↑  Thuesen 1980:27
11. ↑  «Åpning av museet, fra Ditt Oslo, desember 2012». Arkivert fra originalen 1. februar 2014. Besøkt 23. januar 2014.

Kilder
------

* Artikkel om Groruddalen på Lokalhistoriewiki
* Heide, Eivind 1980: *Groruddalen*, Tiden norsk forlag, Oslo
* Holden, Finn 2003: *Akergårder i Oslo – en landsens byhistorie*, Andersen & Butenschøn AS
* Thuesen, Nils Petter 1980: «Fortidsminner i Groruddalen», i Heide, Eivind: *Groruddalen*, Tiden norsk forlag, Oslo
* Thuesen, Nils Petter 1980: «Den eldste gardshistorien», i Heide, Eivind: *Groruddalen*, Tiden norsk forlag, Oslo
* Oslo byleksikon 1987
* Oslo byleksikon 2000

Se også
-------

* Akers Avis Groruddalen
* Lokalavisen Groruddalen
* Groruddalen skole
* Groruddalen Ballklubb
* Groruddalen Historielag

Eksterne lenker
---------------

* Oppdag Groruddalen - et nettsted for Groruddalens kulturminner
* Offisiell side for Groruddalssatsingen
* "Sosiale utfordringer", lederartikkel i Akers avis Groruddalen 2006
* Groruddalen Historielag
* Groruddalen og Søndre Nordstrand. Statistikkgrunnlag for Groruddalssatsningen og Handlingsprogrammet for Oslo Sør.Oslo kommune, Utviklings- og kompetanseetaten, Notatserien 3/2008. 201 sider. Gir detaljert befolknings- og levekårsstatstikk for bydeler og delområder (drabantbyer og strøk) (lest 31. mars 2009)
* Oslopuls.Aftenposten – *Oslo skal vokse i Groruddalen* – «Innen 2030 kan Oslo få 200.000 nye innbyggere. Mer enn 70.000 av dem skal bosette seg i Groruddalen» (05.04.11)
* Groruddalen Rotary Klubb
* Ja, vi elsker Groruddalen Arkivert 20. november 2012 hos Wayback Machine.
* Historiske turtips i Groruddalen

Portal: Oslo


|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** VIAF **·** LCCN
 |